
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1453 


20 Νοεμβρίου 2002 


ΑΠΟΦΑΣΕΙ Σ 

Αριθ. Υ5α,β/Γ.Π.οικ 110387 (1) 

Σύστημα Διαχείρισης, Παρακολούθησης, Επιλογής, Ελέγχου 
και Διαδικασία εφαρμογής των Πράξεων Στελέχωσης και 
Λειτουργίας Ψυχιατρικών Δομών στο πλαίσιο του Άξονα 2, 
Μέτρα 2.1 και2.3του Ε.Π. «ΥΓΕΙΑ-ΠΡΟΝΟΙΑ» 2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου άρθρου 29Ατου Ν. 1558/85 «Κυβέρνηση 
και Κυβερνητικά Όργανα» (ΦΕΚ137/Α), όπως συμπληρώθηκε 
με το άρθρο 27 του Ν. 2081/92(ΦΕΚ 154/Α) και τροποποιήθη¬ 
κε με το άρθρο 1, παρ 2α του Ν. 2469/97(ΦΕΚ 38/Α), όπως 
ισχύουν σήμερα. 

2. Τις διατάξεις του Ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης και 
άλλες διατάξεις» (ΦΕΚ 251/Α/14.11.2000). 

3. Την 18527/ΓΔΑΠΠΠΔΕ 156/7.6.2001 απόφαση του Υφυ¬ 
πουργού Εθνικής Οικονομίας «Τύπος και Περιεχόμενο από¬ 
φασης Ένταξης Πράξης σε Επιχειρησιακά Προγράμματα του 
ΚΠΣ 2000-2006, σύμφωνα με το άρθρο 5, παρ. 3 του 
Ν .2860/2000» όπως κάθε φορά ισχύει, καθώς και από το γενι¬ 
κότερο θεσμικό πλαίσιο που διέπει το Γ ΚΠΣ. 

4. Την 24812/ΓΔΑΠΠΠΔΕ 235 Κοινή Υπουργική Απόφαση 
«Προσδιορισμός στοιχείων που καταχωρίζονται στο ΟΠΣ 
και χρόνος υποβολής τους σύμφωνα με το άρθρο 2 παρ. 4 
του Ν. 2860/2000. 

5. Τον Κανονισμό (ΕΚ) αριθ. 1260/99 «περί γενικών διατά¬ 
ξεων για τα Διαρθρωτικά Ταμεία». 

6. Τον Κανονισμό (ΕΚ) αριθ. 1784/99 «σχετικά με το Ευ¬ 
ρωπαϊκό Κοινωνικό Ταμείο». 

7. Τον Κανονισμό (ΕΚ) αριθ. 1159/2000 «για τις δράσεις 
πληροφόρησης και δημοσιότητας που πρέπει να αναλαμ¬ 
βάνουν τα κράτη - μέλη σχετικά με τις παρεμβάσεις των 
Διαρθ ρωτικών Τ αμείων». 

8. Τον Κανονισμό (ΕΚ) αριθ. 1685/2000 «για τη θέσπιση λε¬ 
πτομερών κανόνων εφαρμογής του καν. αριθμ. 1260/99, όσον 
αφορά την επιλεξιμότητα των δαπανών των ενεργειών που 
συγχρηματοδοτούνται από τα διαρθρωτικά ταμεία. 

9. Τον Κανονισμό (ΕΚ) αριθ. 438/2001 «για θέσπιση λε¬ 
πτομερών κανόνων εφαρμογής του κανονισμού (ΕΚ) 
1260/99του Συμβουλίου όσον αφορά τα συστήματα Διαχεί¬ 
ρισης και Ελέγχου των παρεμβάσεων των Διαρθρωτικών 
Ταμείων». 


10. Τον Κανονισμό (ΕΚ) αριθ. 448/2001 «για θέσπιση λε¬ 
πτομερών κανόνων εφαρμογής του κανονισμού (ΕΚ) 
1260/99 του Συμβουλίου όσον αφορά την διαδικασία διε¬ 
νέργειας δημοσιονομικών διορθώσεων στην παρέμβαση 
που χορηγείται στο πλαίσιο των Διαρθρωτικών Ταμείων». 

11. Την απόφαση της Επιτροπής των Ε.Κ. Ε(2000) 
3405/28.11.200, σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές παρεμ¬ 
βάσεις στις περιφέρειες που υπάγονται στο στόχο αριθ. 1 
στην Ελλάδα. 

12. Την ΔΥΙα/οικ 23125/8.12.2000 (ΦΕΚ 1502 - Β') Κοινή 
Υπουργική απόφαση με την οποία συγκροτήθηκε η Ειδική 
Υπηρεσία Διαχείρισης του Ε.Π. «ΥΓΕΙΑ-ΠΡΟΝΟΙΑ». 

13. Την 150/19.4.2001 (ΦΕΚ 917/Β/17.7.2001) απόφαση πε¬ 
ρί διορισμού του Γ ενικού Γ ραμματέα Υγείας & Πρόνοιας. 

14. Την ΔΥ3α/οικ 315/2000 απόφαση του Υπουργείου 
Υγείας & Πρόνοιας «Μεταβίβαση αρμοδιοτήτων και του δι¬ 
καιώματος υπογραφής εγγράφων στους Γ ενικούς Γ ραμμα- 
τείς, Γενικούς Διευθυντές και ανώτερους υπαλλήλους του 
Υπουργείου» (ΦΕΚ 611/Β/9.5.2000). 

15. Την Ε (2001) 583/4.4.2001 απόφαση της Επιτροπής 
των Ευρωπαϊκών Κοινοτήτων με την οποία εγκρίθηκετο Επι¬ 
χειρησιακό Πρόγραμμα «ΥΓΕΙΑ - ΠΡΟΝΟΙΑ» 2000 - 2006 και 
καθορίστηκε η συνδρομή των διαρθρωτικών ταμείων Ε.Κ.Τ. 
και Ε.Τ.Π.Α. 

16. Το Συμπλήρωμα Προγραμματισμού όπως εγκρίθηκε με 
την από 29.6.2001 απόφαση της 1ης συνεδρίασης της Επι¬ 
τροπής Παρακολούθησης του Επιχειρησιακού Προγράμμα¬ 
τος και ειδικάτοτμήμαπου αναφέρεται στο Μέτρο που εντάσ¬ 
σεται η αναφερόμενη στην απόφαση πράξη. 

17. Τα ειδικά κριτήρια επιλογής των πράξεων στο συγκε¬ 
κριμένα Μέτρα όπως ισχύουν κάθε φορά. 

18. Τις διατάξειςτου άρθρου 44του Ν. 2972/27.12.2001 
με θέμα «Εκσυγχρονισμός της Οργάνωσης και της Λει¬ 
τουργίας του Ιδρύματος Κοινωνικών Ασφαλίσεων και άλλες 
διατάξεις» (ΦΕΚ291/Α). 

19. Την 37610/31.12.2001 κοινή απόφαση του Πρωθυ¬ 
πουργού και του Υπουργού Εθνικής Οικονομίας με θέμα 
«Καθορισμός Αρμοδιοτήτων του Υφυπουργού Εθνικής Οι¬ 
κονομίας Χρήστου Πάχτα» (ΦΕΚ 1485/Β). 

20. Την 1100383/1330/Α006 κοινή απόφαση του Πρωθυ¬ 
πουργού και του Υπουργού Οικονομικών με θέμα «Καθορι¬ 
σμός Αρμοδιοτήτων των Υφυπουργών Οικονομικών» (ΦΕΚ 
1485/Β). 

21. Την 3418/8.7.2002 (ΦΕΚ 861/9.7.2002/Β) κοινή από¬ 
φαση του Πρωθυπουργού και του Υπουργού Υγείας και 
Πρόνοιας με θέμα «Ανάθεση Αρμοδιοτήτων στους Υφυ¬ 
πουργούς Υγείας και Πρόνοιας Έκτωρα Νασιώκα, Ελπίδα 
Τσουρή καιΔημήτριο Θάνο». 

22. Τις διατάξεις του Ν. 2716/14.5.1999 «Ανάπτυ ξη και εκ¬ 
συγχρονισμός των υπηρεσιών ψυχικής υγείας και άλλες 
διατάξεις»(ΦΕΚ 96/17.5.1999). 

23. Την Α3α/οικ876/16.05.2000 (ΦΕΚ 661/23.5.2000) Κοι¬ 
νή Υπουργική απόφαση περί καθορισμού του τρόπου ορ¬ 
γάνωσης και λειτουργίας των Μονάδων Ψυχοκοινωνικής 
Αποκατάστασης (Οικοτροφεία, Ξενώνες) και των Προγραμ¬ 
μάτων Προστατευμένων Διαμερισμάτων του άρθρου 9 του 
Ν. 2716/99. 

24. Την Υ5β/οικ1962 /21.9.2000 απόφαση του Υπουργείου 
Υγείας και Πρόνοιας «Καθορισμός κριτηρίων, προϋποθέ¬ 
σεων, δικαιολογητικών, διαδικασίας και κάθε άλλης λεπτο¬ 
μέρειας για έγκριση σκοπιμότητας και χορήγηση άδειας 
ίδρυσης και άδειας λειτουργίας Μονάδων Ψυχικής Υγείας 
στον Ιδιωτικό Κερδοσκοπικό και Μη Κερδοσκοπικό Τομέα» 
(ΦΕΚ1266/19.10.2000). 

25. Την Υ5α,β/Γ.Π.οικ18127/17.10.2001 απόφαση του 
Υπουργού Υγείας και Πρόνοιας «Έγκριση από άποψη σκοπι¬ 
μότητας της ανάπτυξης δομών και υποδομώντου Τομέα Ψυ¬ 
χικής Υγείας κατά την διετία 2002-2003 στο πλαίσιο του Ε.Π. 
«Υγεία - Πρόνοια»του Γ Κοινοτικού Πλαισίου Στήριξης. 

26. Την Υ5β/ΓΠ.οικ40055/6.12.2001 Υπουργική απόφαση 
«Έγκριση σκοπιμότητας για την ανάπτυξη από νομικά πρό¬ 
σωπα ιδιωτικού δικαίου μη κερδοσκοπικού χαρακτήρα, δο¬ 
μών αποασυλοποίησης (Οικοτροφεία) του Τομέα Ψυχικής 
Υγείας κατά την διετία 2002-2003 στο πλαίσιο του Ε.Π «Υγεία 
- Πρόνοια»του Γ Κοινοτικού Πλαισίου Στήριξης. 

27. Την ανάγκη δημιουργίας ενός συστήματος διαχείρι¬ 
σης, αξιολόγησης παρακολούθησης και ελέγχου Πράξεων 
Στελέχωσης και Λειτουργίας Ψυχιατρικών Δομών, που συγ- 
χρηματοδοτούνται από το ΕΚΤ. 

28. Την ανάγκη καθορισμού των όρων, δικαιολογητικών, 
παραστατικών στοιχείων και λοιπών υποχρεώσεων που 
πρέπει να τηρούνται από τους Τελικούς Δικαιούχους των 
ανωτέρω Πράξεων, 

29. Την ανάγκη ύπαρξης ομογενοποιημένου πλαισίου 
εφαρμογής των αντίστοιχων δράσεων σε όλη τη χώρα το 
οποίο θα συμβάλλει στην παροχή ποιοτικών υπηρεσιών ψυ¬ 
χικής υγείας, 

30. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογισμού, 
αποφασίζουμε: 

ΑΡΘΡΟ 1 

ΠΛΑΙΣΙΟ ΕΝΤΑΞΗΣ ΤΩΝ ΠΡΑΞΕΩΝ 

1. Η παρούσα απόφαση στοχεύει στην εξειδίκευση του ορ¬ 
γανωτικού και διαχειριστικού πλαισίου και στην εξασφάλιση 
ποιοτικών όρων ως προς τη σύσταση και λειτουργία δομών 
αποασυλοποίησης χρόνιων ψυχικά ασθενών και κοινοτικών 
δομών παροχής υπηρεσιών ψυχικής υγείας. 

Πρόκειται για: 

• Την υλοποίηση δράσεων, στο πλαίσιο του Προγράμματος 
«Ψυχαργώς», για την αποϊδρυματοποίηση των ασθενών (ψυ¬ 
χικά ασθενείς, ψυχογηριατρικοί ασθενείς, ασθενείς με νοητι- 
κή υστέρηση, ψυχικές διαταραχές και, άτομα με διαταραχές 
αυτιστικού τύπου), που διαβιούν στα δημόσια ψυχιατρεία της 
χώρας και την εγκατάστασή τους σε δομές στη κοινότητα. 

• Την υποστήριξη των ασθενών από ολοκληρωμένα προ¬ 
γράμματα κοινωνικοοικονομικής επανένταξης και παροχής 
θεραπευτικών, συμβουλευτικών και υποστηρικτικών υπη¬ 
ρεσιών (άτομα με διαταραχές αυτιστικού τύπου και άτομα 
που βρίσκονται σε κρίση λόγω χρήσης ουσιών και αλκοολι¬ 
σμού), στο πλαίσιο των οποίων διασφαλίζονται η συμμετο¬ 
χή και ο σεβασμός των δικαιωμάτων τους. 

2. Οι παραπάνω δομές υλοποιούνται στο πλαίσιο του Άξονα 
2: Ψυχική Υγεία του Ε.Π. «ΥΓΕΙΑ-ΠΡΟΝΟΙΑ» 2000-2006 και ει¬ 
δικότερα του Μέτρου 2.1 που αφορά στην «Αποασυλοποίηση 
και Κοινωνικο-Οικονομική (επαν)ένταξη Ψυχικά Ασθενών» και 
του Μέτρου 2.3 που αφορά στις «Ενέργειες Πρόληψης και 


Ενίσχυσης της Κοινωνικής Αλληλεγγύης και Κοινωνικοοικο¬ 
νομικής (επαν)ένταξης»των ψυχικά ασθενών. 

ΑΡΘΡΟ 2 

ΣΤΟΧΟΙ ΤΩΝ ΕΝΕΡΓΕΙΩΝ - ΩΦΕΛΟΥΜΕΝΟΙ 

1. Στόχοι Μέτρων 2.1 και 2.3 είναι: 

• Η παροχή υπηρεσιών στην κοινότητα και στους αντίστοι¬ 
χους Τομείς Ψυχικής Υγείας στο σύνολο της χώρας. Επιδιώ¬ 
κεται η έξοδος μεγάλου μέρους χρονιών ασθενών των ψυχια¬ 
τρείων, διαμέσου μιας διαδικασίας αποκατάστασης η οποία 
θα έχει ως στόχο την ισότιμη και πλήρη εργασιακή και κοινω¬ 
νική ένταξη για το μεγαλύτερο αριθμό από αυτούς κυρίως στο 
Ψυχιατρικό Νοσοκομείο Αθηνών (Ψ.Ν.Α.) στο Δαφνί και ενδε¬ 
χομένως σε άλλους φορείς που παρουσιάζουν συναφή προ¬ 
βλήματα και συνέχιση της ειδικής δράσης στο Ψυχιατρείο της 
Λέρου και η ολοκληρωμένη προετοιμασία για την έξοδο των 
ασθενών στην κοινότητα. 

• Η ανάπτυξη ολοκληρωμένων δράσεων πρόληψης. 

• Η μέριμνα για την πρόληψη της υποτροπής. 

• Η υιοθέτηση συνδυασμένων δράσεων για την ανάπτυ¬ 
ξη προληπτικών παρεμβάσεων και την κοινωνική και εργα¬ 
σιακή (επαν)ένταξη των ψυχικά ασθενών. 

2. Οι ωφελούμενοι από τις Πράξεις που θα ενταχθούν για 
χρηματοδότηση στα Μέτρα 2.1 και 2.3 στο πλαίσιο της πα¬ 
ρούσας απόφασης διακρίνονται σε άμεσα και έμμεσα ωφε¬ 
λούμενους. Ειδικότερα: 

2.1. Άμεσα Ωφελούμενοι είναι: 

α) Οι Χρόνιοι Ασθενείς Ψυχιατρικών Δομών, 

β) Οι Ψυχικά Ασθενείς που διαβιούν στην κοινότητα. 

2.2. Έμμεσα Ωφελούμενοι είναι: 

α) Οι Επαγγελματίες άνεργοι του τομέα ψυχικής υγείας, 

β) Οι οικογένειες των ασθενών. 

ΑΡΘΡΟ 3 

ΤΕΛΙΚΟΙ ΔΙΚΑΙΟΥΧΟΙ 

1. Τελικοί Δικαιούχοι των ενεργειών του Μέτρου 2.1 μπο¬ 
ρούν ναείναιτα ψυχιατρικά νοσοκομεία, γενικά νοσοκομεία 
που συμμετέχουν στην ψυχιατρική μεταρρύθμιση και απο¬ 
κτούν λειτουργική διασύνδεση με τις δημιουργούμενες 
εξωνοσοκομειακές δομές, Πε.Σ.Υ, Φορείς του Κανονισμού 
815/84, Φορείς - ΝΠΙΔτου τομέα ψυχικής υγείας, ενώσεις 
επιστημονικών φορέων ή φυσικών προσώπων - εμπειρο¬ 
γνωμόνων, των οποίων το αντικείμενο και η εμπειρία σχετί¬ 
ζονται με τις προωθούμενες αλλαγές στον τομέα της ψυχι¬ 
κής υγείας καθώς και η Διεύθυνση ψυχικής Υγείας του 
Υπουργείου Υγείας και Πρόνοιας. 

2. Τελικοί Δικαιούχοι των ενεργειών του Μέτρου 2.3 μπο¬ 
ρούν να είναι το Υπουργείο Υγείας και Πρόνοιας μέσω της 
αρμόδιας Διεύθυνσης Ψυχικής Υγείας, τα Πε.Σ.Υ., τα δημό¬ 
σια ψυχιατρεία, τα γενικά νοσοκομεία, φορείς του Καν. 
815/84, φορείς-ΝΠΙΔτου τομέα ψυχικής υγείας, κοινωνικές 
επιχειρήσεις και συνεταιρισμοί (ΚΟΙΣΠΕ), επαγγελματικές 
και επιστημονικές οργανώσεις, ΜΚΟ, εθελοντικές οργανώ¬ 
σεις, φορείς με, ή ενώσεις με εμπειρία στην ανάπτυξη συ¬ 
στημάτων εγγυοδοσίας και χρηματοδότησης ή/και προώ¬ 
θησης προϊόντων. 

3. Οι Τελικοί Δικαιούχοι υποβάλλουν τις προτάσεις τους 
μέσω συμπλήρωσης Τεχνικών Δελτίων Έργου (ΤΔΕ)σύμ- 
φωνα με την 24812/ΓΔΑΠΠΠΔΕ 235/20.7.2001 (ΦΕΚ 1002, 
τ.Β,31.7.2001) όπως αυτή ισχύει. Κάθε Έργο μπορεί να πε¬ 
ριέχει περισσότερα του ενός Υποέργα. 

ΑΡΘΡΟ 4 

ΕΠΙΛΕΞΙΜΕΣ ΚΑΤΗΓΟΡΙΕΣ ΠΡΑΞΕΩΝ 

Στο πλαίσιο του Ε.Π. «ΥΓΕΙΑ-ΠΡΟΝΟΙΑ» 2000-2006 και 
σύμφωνα με το εγκεκριμένο Συμπλήρωμα Προγραμματι¬ 
σμού προβλέπονται οι παρακάτω επιλέξιμες κατηγορίες 
Πράξεων: 

Μέτρο 2.1 

1. Στελέχωση, με ικανό αριθμό εξειδικευμένου προσωπι- 

κού υφισταμένων δομών που υπολειτουργούσαν και αυτών 
που πρόκειται να λειτουργήσουν, ήτοι: 

• Στελέχωση και λειτουργία οικοτροφείου χρόνιων ψυχι¬ 
κά ασθενών. 

• Στελέχωση και λειτουργία ξενώνα χρόνιων ψυχικά 
ασθενών. 

• Στελέχωση και λειτουργία προστατευμένου διαμερί¬ 
σματος χρόνια ψυχικά ασθενών. 

• Στελέχωση και λειτουργία εργαστηρίων. 

Μέτρο 2.3 

1. Λειτουργία Ψυχιατρικών Δομών για την υλοποίηση του 
συνόλου των δράσεων αποϊδρυματοποίησης και κοινωνικο¬ 
οικονομικής ένταξης των ασθενών. 

2. Λειτουργία δομών πρωτοβάθμιας και δευτεροβάθμιας 
πρόληψης. Στο πλαίσιο αυτό πρόκειται να αυξηθούν ή/και 
να ενισχυθούν τα Ψυχιατρικά Τμήματα των Γενικών Νοσο¬ 
κομείων, με σκοπό την παροχή ολοκληρωμένων υπηρεσιών 
ψυχικής υγείας. 

3. Λειτουργία Κέντρων Ψυχικής Υγείας και Ιατροπαιδαγωγι- 
κών Κέντρων, κινητών μονάδων καθώς καιεξειδικευμένων μο¬ 
νάδων που απευθύνονται σε ειδικούς πληθυσμούς (άτομα με 
αυτισμό, χρήστες τοξικών ουσιών, αλκοολικοί), που αναπτύσ¬ 
σουν ψυχική ασθένεια δευτερογενώς και για τους οποίους 
απαιτείται εξειδικευμένη παρέμβαση. 

4. Υλοποίηση ενεργειών κατάρτισης, που απευθύνονται 
σε ψυχικά ασθενείς. 

5. Λειτουργία Κοινωνικών Επιχειρήσεων και Συνεταιρι¬ 
σμών, με στόχο την εργασιακή αποκατάσταση των ψυχικά 
ασθενών. 

Για κάθε εξειδικευμένο θέμα που αφορά στους όρους λει¬ 
τουργίας των εν λόγω μονάδων και δομών ισχύει πέραν της 
παρούσηςτο υπάρχον θεσμικό πλαίσιο. 

Το απαιτούμενο προσωπικό για την υλοποίηση των Πρά¬ 
ξεων που καλύπτεται από την παρούσα Απόφαση θα προ- 
σληφθεί σύμφωνα με τις πάγιες περί προσλήψεων διαδικα¬ 
σίες που προβλέπει το ισχύον θεσμικό πλαίσιο ανάλογα με 
τη νομική προσωπικότητα των φορέων - τελικών δικαιού¬ 
χων, λαμβανομένων υπόψη των κανόνων διαφάνειας και 
αξιοκρατίας. 

Ειδικότερα, για την πραγματοποίηση προσλήψεων εκ μέ¬ 
ρους τελικών δικαιούχων που δεν εμπίπτουν στις διατάξεις 
του Ν. 2190/1994 και τις τροποποιητικές του διατάξεις, θα 
πρέπει να σχεδιασθεί και εφαρμοσθεί από τον Τελικό Δικαι¬ 
ούχο Σύστημα Επιλογής Προσωπικού, το οποίο θα είναι δια¬ 
θέσιμο σε κάθε έλεγχο που πραγματοποιούντο αρμόδια ελε¬ 
γκτικά όργανα, κατά την προβλεπόμενη διαδρομή ελέγχου. 

ΑΡΘΡΟ 5 

ΚΡΙΤΗΡΙΑ ΑΞΙΟΛΟΓΗΣΗΣ 

Οιπράξειςπου υποβάλλονταιπροςένταξη αξιολογούνται 
σύμφωνα με τις διαδικασίες του Ν. 2860/2000 και τα κριτή¬ 
ρια επιλογής πράξεων που εγκρίθηκαν από την αρμόδια 
Επιτροπή Παρακολούθησης του Ε.Π. «ΥΓΕΙΑ-ΠΡΟΝΟΙΑ» 
2000-2006,όπως αυτά ισχύουν. 

Με τα ανωτέρω κριτήρια αξιολογούνται οι προτεινόμενες 
Πράξεις από την Αρχή Διαχείρισης του Ε.Π. «Υγεία-Πρό- 
νοια» 2000-2006. Στο τέλος της αξιολόγησης κάθε Πρότα¬ 
σης παρατίθενται τα τελικά αποτελέσματα της αξιολόγη¬ 
σης. 

Η αξιολόγηση μπορεί να είναι είτε άμεση είτε συγκριτική 
σύμφωνα με τα προβλεπόμενα από τους κανονισμούς. 

ΑΡΘΡΟ 6 

ΟΡΟΙ ΥΛΟΠΟΙΗΣΗΣ 

1. Από το προσωπικό που θα απασχοληθεί στη λειτουργία 
των Δομών είναι επιλέξιμες για χρηματοδότηση από το ΕΠ 
«ΥΓΕΙΑ - ΠΡΟΝΟΙΑ» 2000-2006 μόνον οι δαπάνες μισθοδο¬ 
σίας των νεοπροσλαμβανομένων σε ειδικότητες που απαι¬ 
τούνται για τη λειτουργία των μονάδων και των δομών. Τα 
σχετικά με τη σύνθεση του προσωπικού των Δομών αποα- 


συλοποίησης ορίζονται στις Υπουργικές αποφάσεις 
Υ5α,β/Γ.Π.οικ.18127/17.10.2001 και Υ5β/Γ.Π.οικ.40055/ 
6 . 12 . 2001 . 

2. Το μέγιστο χρονικό διάστημα για το οποίο θα ισχύσειη 
συγχρηματοδότηση από το ΕΚΤ ορίζεται σε 18 μήνες γιατις 
Δομές αποασυλοποίησης που καλύπτει η παρούσα απόφα¬ 
ση και χρηματοδοτούνται από το Μέτρο 2.1 και, 12 μήνες 
για Δομές πρωτοβάθμιας και δευτεροβάθμιας πρόληψης 
που καλύπτει η παρούσα απόφαση και χρηματοδοτούνται 
από το Μέτρο 2.3 του ΕΠ «ΥΓΕΙΑ-ΠΡΟΝΟΙΑ». 

Εξαιρούνται από τον παραπάνω περιορισμό και χρηματο¬ 
δοτούνται για όλη τη διάρκεια του έργου οι δαπάνες ανά¬ 
πτυξης ατομικών και κοινωνικών δεξιοτήτων των φιλοξε- 
νουμένων στις δομές σύμφωνα με όσα προβλέπονται ανα¬ 
λυτικότερα παρακάτω. 

3. Οι Τελικοί Δικαιούχοι Φορείς που συστήνουν Δομές οι 
οποίες υπάγονται στα κριτήρια της ΥΑ Υ5α,β/Γ.Π. οικ 
18127/17.10.2001 υποχρεούνται στο πλαίσιο της παρού- 
σης να εξακολουθήσουν τη λειτουργία των συγκεκριμένων 
Δομών μετά τη λήξη της συγχρηματοδότησης. 

4. Οι Τελικοί Δικαιούχοι Φορείς που συστήνουν Δομές οι 
οποίες υπάγονται στα κριτήρια της ΥΑ Υ5β/Γ.Π.οικ40055/ 
6.12.2001 υποχρεούνται να λειτουργήσουν τις συγκεκριμέ¬ 
νες δομές τουλάχιστον επί μία δεκαετία από την έναρξη της 
συγχρηματοδότησης, στο πλαίσιο της προαναφερθείσας 
απόφασης. 

5. Η χρηματοδότηση κάθε δομής εγκρίνεται για ορισμένο 
αριθμό ασθενών. Σε περίπτωση που παραμένουν κενές θέ¬ 
σεις σε σχέση με την προβλεπόμενη δυναμικότητα παροδι¬ 
κά ή μονιμότερα, η Διαχειριστική Αρχή διατηρεί το δικαίω¬ 
μα να μειώσει τον προϋπολογισμό της πράξης ανάλογα με 
τον αριθμό των κενών θέσεων και το αντίστοιχο σε κάθε κε¬ 
νή θέση χρονικό διάστημά. 

Ο τελικός δικαιούχος οφείλει να τηρεί αντικειμενικά στοι¬ 
χεία π.χ. 

Ημερολόγιο, για το χρονικό διάστημα παραμονής στη δο¬ 
μή του κάθε περιθαλπομένου. 

ΑΡΘΡΟ 7 

ΕΠΙΛΕΞΙΜΕΣ ΔΑΠΑΝΕΣ, ΔΙΚΑΙΟΛΟΓΗΤΙΚΑ 
ΥΛΟΠΟΙΗΣΗΣ ΚΑΙ ΠΑΡΑΣΤΑΤΙΚΑ ΔΑΠΑΝΩΝ 

3. ΓΕΝΙΚΗ ΑΡΧΗ ΕΠΙΛΕΞΙΜΟΤΗΤΑΣ ΓΙΑ ΔΑΠΑΝΕΣ 
ΜΙΣΘΟΔΟΣΙΑΣ 

Ως γενική αρχή επιλεξιμότητας προσδιορίζεται ότι οι δα¬ 
πάνες προσωπικού με εξαρτημένη σχέση εργασίας είναι 
επιλέξιμες μόνο για νεοπροσλαμβανόμενους, οι οποίοι 
απασχολούνται ειδικά για την λειτουργία των συγχρηματο- 
δοτούμενων δομών 

2. ΑΝΑΛΥΤΙΚΗ ΠΡΟΣΕΓΓΙΣΗ ΕΠΙΛΕΞΙΜΟΤΗΤΑΣ ΔΑΠΑ¬ 
ΝΩΝ. 

Α. Δαπάνες προσωπικού 

Ως επιλέξιμες δαπάνες των δράσεων στις οποίες αναφέ- 
ρεταιτο παρόν Σύστημα Διαχείρισης ορίζονται, μεταξύ άλ¬ 
λων, αυτέςτης αποζημίωσης επιστημονικού και βοηθητικού 
προσωπικού που θα στελεχώσει τις αντίστοιχες Δομές. Οι 
δαπάνες μισθοδοσίας είναι επιλέξιμες μόνο για νεοπρο¬ 
σλαμβανόμενους, οι οποίοι απασχολούνται ειδικά για την 
λειτουργία τους. 

Α. 1. Οι αμοιβές προσωπικού που απασχολείται σε Δομές 
που λειτουργούν στο πλαίσιο Τελικών Δικαιούχων - φορέων 
ΝΠΔΔ, προσδιορίζονται από το ισχύον θεσμικό πλαίσιο και 
ακολουθούν το μισθολόγιο των δημοσίων υπαλλήλων. Γ ια τις 
αμοιβές των επαγγελματιών Υγείας (ψυχίατροι) που προ¬ 
σλαμβάνονται από φορείς της παραπάνω κατηγορίας ισχύ¬ 
ουν τα προβλεπόμενα για τις αποδοχές στελεχών του ΕΣΥ 

Α.2. Οι αμοιβές προσωπικού που απασχολείται σε δομές 
που λειτουργούν στο πλαίσιο Τελικών Δικαιούχων - φορέων 
ΝΠΙΔ διαμορφώνονται ανά κατηγορία προσωπικού και αν¬ 
θρωπομήνα (πλήρους απασχόλησης) ως εξής: 

Α.2.1. Οι συνολικές (μικτές) τακτικές αποδοχές του επι¬ 
στημονικού και υποστηρικτικού προσωπικού (κοινωνικών 
λειτουργών, ψυχολόγων, τριτοβάθμιας εκπαίδευσης, επι¬ 
σκεπτών υγείας, εργοθεραπευτών, φυσιοθεραπευτών, δι¬ 
οικητικών υπαλλήλων τριτοβάθμιας εκπαίδευσης κ.λπ.) 
πλήρους απασχόλησης και σύμφωνα με τα τυπικά και ου¬ 
σιαστικά προσόντα τους ορίζονται σε 1.350 ΕΥΡΩ ανά μή¬ 
να, κατ’ ανώτατο όριο. Ειδικά για παραμεθόριες - νησιωτι¬ 
κές ή δυσπρόσιτες περιοχές, η αμοιβή μπορεί να φθάνει τα 
1.500 ΕΥΡΩ ανά μήνα. Οι παραπάνω αποδοχές είναι δυνα¬ 
τό να προσαυξάνονται έως και 15% για τους προϊσταμέ¬ 
νους (συντονιστές) των Δομών και έως 20% για τον επιστη¬ 
μονικό υπεύθυνο. Οι μηνιαίες αποδοχές του επιστημονικού 
υπεύθυνου υπολογίζονται με βάση το ποσοστό πραγματι¬ 
κής απασχόλησής του. 

Α.2.2. Οι συνολικές (μικτές) τακτικές αποδοχές των πτυ- 
χιούχων νοσηλευτών/νοσηλευτριών ΜΤΕΝΣ και των άλλων 
ειδικοτήτων δευτεροβάθμιας εκπαίδευσης (επιμελητές 
πρόνοιας, κοινωνικοί φροντιστές, οδηγοί, διοικητικοί υπάλ¬ 
ληλοι και υπάλληλοι γενικών καθηκόντων δευτεροβάθμιας 
εκπαίδευσης κ.λπ.) σύμφωνα με τα τυπικά και ουσιαστικά 
προσόντα τους ορίζονται σε 1.100 ΕΥΡΩ ανά μήνα, κατ’ 
ανώτατο όριο. 

Α.2.3. Οι συνολικές (μικτές) τακτικές αποδοχές του λοι¬ 
πού βοηθητικού προσωπικού (γενικών καθηκόντων) σύμ¬ 
φωνα με τα τυπικά και ουσιαστικά προσόντα τους ορίζονται 
σε 1.000 ΕΥΡΩ ανά μήνα κατ’ ανώτατο όριο. 

Α.3. Οι ως άνω αμοιβές υπολογίζονται σε 14μηνη βάση και 
συμπεριλαμβάνεται κάθε άλλο έξοδο που βαρύνει την απα¬ 
σχόληση του νέου προσωπικού. 

Α.4. Οι πάσης φύσεως κρατήσεις συμπεριλαμβάνονται 
στα ως άνω καθοριζόμενα ανώτατα όρια. Οι ανωτέρω δα¬ 
πάνες θεωρούνται επιλέξιμες εφόσον έχει αποδοθεί ο φό¬ 
ρος εισοδήματος. 

Α.5. Επιλέξιμες θεωρούνται, επίσης, οι δαπάνες για εργο- 
δοτικές εισφορές που καταβάλλουν οι Φορείς πλέον των 
παραπάνω αμοιβών. 

Α.6. Αμοιβές προσωπικού για υπερωριακή απασχόληση και 
υπερεργασία αποτελούν επιλέξιμη δαπάνη εφόσον το είδος 
της δομής στο οποίο απασχολείται απαιτεί παρατεταμένη ή 
και συνεχή λειτουργία σε 24ωρη βάση. Στην περίπτωση αυτή, 
οι δαπάνες υπερωριακής απασχόλησης και υπερεργασίας 
δεν πρέπει να υπερβαίνουν μηνιαίως το 10% των προβλεπο- 
μένων ωρών από την σχετική εργατική νομοθεσία. 

Β. Αμοιβές και έξοδα τρίτων. 

Οι δαπάνες συνεργασίας μετρίτους (γυμναστές, εργοθε- 
ραπευτές, υπηρεσίες συμβούλων, νομικών κ.λπ.), είναι επι¬ 
λέξιμες μέχρι και το 5% του εγκεκριμένου προϋπολογισμού 
του Έργου. 

Γ. Δαπάνες αναλωσίμων υλικών, μίσθωσης και συντήρη¬ 
σης εξοπλισμού και χώρων των Δομών. 

Γ. 1. Η μηνιαία δαπάνη για τη μίσθωση χώρων που είναι 
απαραίτητη για τη λειτουργία των δομών συσχετίζεται με 
τις ισχύουσες τιμές αγοράς κάθε περιοχής και συνιστάται 
να μην υπερβαίνει τα 8 ΕΥΡΩ/πι2 . Στο ποσό αυτό δεν περι¬ 
λαμβάνονται οι προβλεπόμενες επιβαρύνσεις. Σε περίπτω¬ 
ση υπέρβασης του ορίου αυτού, πρέπει να υπάρχει αναλυ¬ 
τική τεκμηρίωση. 

Για να θεωρηθούν επιλέξιμες οι παραπάνω δαπάνες απαι¬ 
τούνται μισθωτήρια συμβόλαια θεωρημένα από την αρμό¬ 
δια ΔΟΥ. Με βάση τα συμβόλαια αυτά, η Αρχή Διαχείρισης 
του Ε.Π. «Υγεία-Πρόνοια» 2000-2006 θα διενεργήσει συ¬ 
γκριτικό έλεγχο μέσω της οικείας ΔΟΥ. 

Οι δαπάνες χρηματοδοτικής μίσθωσης (Ιθαείηρ) είναι επι¬ 
λέξιμες κατά την διάρκεια της συγχρηματοδότησηςτηςΔο- 
μής. 

Γ.2. Δαπάνες για τη συντήρηση χώρων και εξοπλισμού 
των Δομών. 

Οι ετήσιες δαπάνες για τη συντήρηση - καθαρισμό χώρων 


δεν μπορούν να ξεπερνούν το 3,0% του εγκεκριμένου προ¬ 
ϋπολογισμού του Έργου. 

Οι ετήσιες δαπάνες για τη συντήρηση εξοπλισμού δεν 
μπορούν να ξεπερνούν το 1,5% του εγκεκριμένου προϋπο¬ 
λογισμού του Έργου. 

Γ.3. Λειτουργικές δαπάνες των Δομών (φωτισμός, θέρμαν¬ 
ση, ύδρευση, τηλεφωνικά, ταχυδρομικά έξοδα, ασφάλιση πυ¬ 
ράς κ.λπ.). 

Οι ετήσιες δαπάνες λειτουργίας των Δομών (φωτισμός, 
θέρμανση, τηλεφωνικά, ταχυδρομικά κ.λπ.) δεν μπορούν να 
ξεπερνούν το 3,5% του εγκεκριμένου προϋπολογισμού του 
Έργου. 

Δ. Δαπάνες διαβίωσης των φιλοξενουμένων στις Δομές 
Ολοκληρωμένης Φροντίδας (Ξενώνες, Οικοτροφεία, Προ- 
στατευμένα Διαμερίσματα, Ειδικές Μονάδες Αντιμετώπι¬ 
σης του Αυτισμού κ.λπ.). 

Δ.1. Η ετήσια δαπάνη για διατροφή, ένδυση, υπόδηση και 
υγιεινή των φιλοξενουμένων στις παραπάνω Δομές συναρτά- 
ται με τον αριθμό των ατόμων που φιλοξενεί η Δομή. 

Δ.2. Οι ετήσιες δαπάνες της συγκεκριμένης κατηγορίας 
ανά ασθενή δεν μπορούν να υπερβαίνουν τα 6.700 ΕΥΡΩ 
ανά ασθενή (συμπεριλαμβανομένου του αναλογούντος 
ΦΠΑ). 

Δ.3. Οι δαπάνες διαβίωσης αναλύονται σε 6 επί μέρους 
κατηγορίες ως εξής: 
α. Δαπάνες Ιματισμού 
α.1 Ατομικός Ιματισμός 

Κάθε ασθενής έχει ανάγκη από τον ακόλουθο βασικό ιμα¬ 
τισμό: 

Για τους άνδρες (χειμώνας): παντόφλες, μποτάκια, πα¬ 
πούτσια, αθλητικά παπούτσια, κάλτσες, φανέλες, σώβρα¬ 
κα, μπουρνούζι μπάνιου, παντελόνια, πουκάμισα, πουλό- 
βερ, ζακέτα, σακάκια, κασκόλ, μπουφάν, ομπρέλα, πορτο¬ 
φόλι, ζώνες. Για τις γυναίκες (χειμώνας): παντόφλες, 
παπούτσια, αθλητικά παπούτσια, μπουρνούζι μπάνιου, 
σλιπ, σουτιέν, κομπινεζόν, φανέλες, χειμερινές φούστες και 
παντελόνια, πουκάμισα, πουλόβερ, ταγιέρ, ρόμπες, παλτό 
μπουφάν, ζακέτες, κασκόλ, φορέματα, καλτσόν, κάλτσες, 
ζώνες, τσάντες, πορτοφόλι, ομπρέλα. 

Για τους άνδρες (καλοκαίρι): σαγιονάρες, πέδιλα, παπού¬ 
τσια, αθλητικές φανέλες, παντελόνια, σορτς, πουκάμισα, Τ- 
δάίιΐε, μπλούζες, ζακέτα (ή ελαφρύ μπουφάν), σακάκια, κάλ¬ 
τσες, ζώνες, καπέλο, μαγιό, γυαλιά ηλίου. Γ ιατιςγυναίκες (κα¬ 
λοκαίρι): παπούτσια, πέδιλα, σαγιονάρες ταγιέρ, φορέματα, 
φούστες και παντελόνια, πουκάμισα, μπλούζες, ρόμπες, ζώ¬ 
νες, μαγιό, καπέλο, γυαλιά ηλίου, τσάντες. 
α.2 Ιματισμός ύπνου 

Γιατους άνδρες: πιζάμες, μαξιλαροθήκες, σεντόνια, κου¬ 
βέρτες, πάπλωμα, θήκες για πάπλωμα. Για τις γυναίκες: νυ¬ 
χτικά ή πιζάμες, μαξιλαροθήκες, σεντόνια, κουβέρτες, πά¬ 
πλωμα, θήκες για πάπλωμα 
α.3 Ιματισμός Δομής 

Στρώματα, μαξιλάρια, σεντόνια, κουβέρτες, παπλώματα, 
μαξιλαροθήκες, υφάσματα επίπλων, καλύμματα επίπλων/ 
κρεβατιών, κουρτίνες - στάρια, χαλιά, μοκέτες, πετσέτες μπά¬ 
νιου, πετσέτες κουζίνας, 
β. Φάρμακα και Υγειονομική Περίθαλψη 
Στην κατηγορία αυτή δαπανών διαβίωσης περιλαμβάνο¬ 
νται η φαρμακευτική, ιατρική και νοσοκομειακή κάλυψη των 
αναγκών των ασθενών. 

Ειδικά για την κάλυψη των άμεσων (επειγουσών) αναγκών 
των ασθενών της δομής χρειάζεται το εξής υγειονομικό υλι¬ 
κό: υποσέντονα (για τους ασθενείς με ακράτεια), αντιση¬ 
πτικά (π.χ Βθίαάίηθ), καθαρό οινόπνευμα, γάντια μιας χρή¬ 
σης, φάρμακα (παυσίπονα - αντιπυρετικά), πιεσόμετρο, σύ¬ 
ριγγες - βελόνες, υλικό για παροχή α’ βοηθειών (π.χ. 
βαμβάκι, γάζες, τσιρότα, όαηεαρί&εΐ, κ.λπ.). 
γ. Μικροέξοδα 

Καθαριστήριο, κομμωτήριο ή κουρείο, ράφτης, τσιγάρα, 

προμήθεια μικροανπκειμένων, είδη προσωπικής υγιεινής 
(όπως ξυραφάκια κ.λπ. για τους άνδρες, σερβιέτες κ.λπ. για 
τις γυναίκες). 

δ. Μετακινήσεις 

Δαπάνες για μετακινήσεις ασθενών μέσα στην πόλη και 
προς / από τους τόπους καταγωγής (επισκέψεις σε συγγε¬ 
νείς). Οι δαπάνες αυτές είναι δυνατόν να διαχειρίζονται και 
μέσω μικρού ταμείου (βλ. συνέχεια, παραγρ. Ζ). 

ε. Ψυχαγωγία Ασθενών 

Δαπάνες για εκδρομές, ομαδικές εξόδους, κινηματογρά¬ 
φο, ενοικίαση βιντεοκασετών, καλοκαιρινές διακοπές (ενοι- 
κίαση δωματίων, διατροφή, ψυχαγωγία, μετακινήσεις, 
κ.λπ.) οργάνωση εορτών με καλεσμένους συγγενείς των 
ασθενών και φίλους της δομής. 

στ. Εκπαιδευτικές Δραστηριότητες 

Δαπάνες για αγορά υλικών για κατασκευή κεραμικών, κε¬ 
ριών, ημερολογίων, μικροανπκειμένων, κ.λ.π. 

Ε. Δαπάνες ανάπτυξης ατομικών και κοινωνικών δεξιοτή¬ 
των των φιλοξενουμένων στις Δομές. 

Οι δαπάνες της κατηγορίας αυτής καλύπτουν την αγορά 
εκπαιδευτικού υλικού και υλικού απασχολησιοθεραπείας, την 
οργάνωση τακτικών επισκέψεων σε χώρους της κοινότητας, 
την μετακίνηση και συμμετοχή σε ψυχαγωγικές και αθλητικές 
εκδηλώσεις, την αγορά εντύπων, τα παντός είδους έξοδα με¬ 
τακίνησης των φιλοξενουμένων για ενδυνάμωση της διαδικα¬ 
σίας κοινωνικοποίησής τους σε οργανωμένες εκδηλώσεις. 
Καλύπτουν επίσης τις μεμονωμένες κινήσεις του ασθενούς 
για λόγους υγείας, προς τους τόπους καταγωγής τους, για 
λόγους διακοπών κ.λπ. 

Οι συγκεκριμένες ετήσιες δαπάνες συναρτώνται με τον 
αριθμό των φιλοξενουμένων της Δομής (οικοτροφεία, ξε¬ 
νώνες, μονάδες αυτισμού κ.λπ.) και δεν μπορούν να υπερ¬ 
βαίνουν τα 10.000 ΕΥΡΩ ετησίως (συμπεριλαμβανομένου 
του αναλογούντος ΦΠΑ). 

Ειδικά για τα προγράμματα προστατευομένων διαμερι¬ 
σμάτων, οι ετήσιες δαπάνες ανάπτυξης ατομικών και κοι¬ 
νωνικών δεξιοτήτωντων φιλοξενουμένων σε αυτά, δεν μπο¬ 
ρούν να υπερβαίνουντα 3.000 ΕΥΡΩ ετησίως. 

Στην κατηγορία αυτή είναι επιλέξιμες οι δαπάνες του προ¬ 
σωπικού ή εξωτερικών συνεργατών της Δομής που καλύ¬ 
πτουν το ρόλο του «συνοδού» του ασθενούς. Οι δαπάνες 
που προκύπτουν από την συμμετοχή του προσωπικού στις 
ανωτέρω εκδηλώσεις ισχύουν και πέραν της Ιδμηνης χρη- 
ματοδότησηςτωντακτικώναποδοχώντους στο πλαίσιο της 
παρούσης, ήτοι καθ’όλη την διάρκεια χρηματοδότησης του 
Έργου. 

ΣΤ. Δαπάνες προβολής και δημοσιότητας. 

Η ετήσια δαπάνη των δράσεων προβολής και δημοσιότητας 
της κάθε Δομής δεν μπορεί να ξεπερνά το ποσό των 1.500 ΕΥ¬ 
ΡΩ (συμπεριλαμβανομένουτου αναλογούντος ΦΠΑ). 

Ειδικά για τα κέντρα ψυχικής υγείας και τα ιατροπαιδα- 
γωγικά κέντρα, οι ετήσιες δαπάνες της κατηγορίας αυτής 
μπορούν να ανέλθουν σε 3.500 ΕΥΡΩ (συμπεριλαμβανομέ¬ 
νου του αναλογούντος ΦΠΑ). 

Ζ. Οι δαπάνες μετακίνησης του προσωπικού για υπηρε¬ 
σιακούς λόγους θεωρούνται επιλέξιμες. 

Η. Διάφορα Έξοδα-Μικρόταμείο (κωδ. ΕΓΛ.Σ 64.98). 

Οι λοιπές δαπάνες δεν μπορούν να ξεπερνούν τα 2.500 
ΕΥΡΩ ετησίως. Στις δαπάνες αυτές συμπεριλαμβάνεται η 
δημιουργία «μικρού ταμείου», τη διαχείριση του οποίου 
αναλαμβάνουν οι ίδιοι οι φιλοξενούμενοι της Δομής, σε συ¬ 
νεργασία με το προσωπικό της Δομής, ώστε, στο πλαίσιο 
ανάπτυξης των κοινωνικών τους δεξιοτήτων, να εκπαιδευ¬ 
τούν στη διαχείριση των χρημάτων και στις συναλλαγές με 
τους καταστηματάρχες της κοινότητας, μέσω της διαδικα¬ 
σίας αγοράς ειδών μικρής αξίας. 

Το μικρό ταμείο καλύπτει δαπάνες για τις οποίες δεν είναι 
εφικτή πάντα η έκδοση τιμολογίου ή απόδειξης ή άλλου πα¬ 
ραστατικού και, αντιμετωπίζεται διαχειριστικά με καταστά¬ 


σεις δαπανών, εξοδολόγια κ.λπ. Η διαχείριση-απόδοση του 
μικρού ταμείου καθώς και ο ορισμός υπευθύνου του μικρού 
ταμείου (ασθενής-εργαζόμενος) θα πρέπει να γίνεται σε 
τριμηνιαία βάση. 

Θ.Φ.Π.Α. 

Ο ΦΠΑ είναι επιλέξιμη δαπάνη μόνο εάν βαρύνει πραγμα¬ 
τικά και οριστικά τον Τελικό Δικαιούχο. 

Ο ΦΠΑ που μπορεί να ανακτηθεί ή συμψηφιστεί με οποιο- 
δήποτε τρόπο, δεν μπορεί να θεωρηθεί επιλέξιμη δαπάνη, 
ακόμη και εάν δεν ανακτάται από τον Τελικό Δικαιούχο. 

Επίσης, ο ΦΠΑ δεν είναι επιλέξιμος στο σύνολό του στις 
περιπτώσεις που ένα ποσοστό του μπορεί να ανακτηθεί ή να 
συμψηφιστεί. 

4. Οι ανωτέρω κατηγορίες επιλέξιμων δαπανών αντιστοι- 
χίζονται στον παρακάτω πίνακα σύμφωνα με το Ελληνικό 
Γενικό Λογιστικό Σύστημα (Ε.Γ.Λ.Σ.): 

ΕΠΙΛΕΞΙΜΕΣ ΔΑΠΑΝΕΣ ΣΕ ΑΝΤΙΣΤΟΙΧΙΑ 

ΜΕ ΤΟ ΕΛΛΗΝΙΚΟ ΓΕΝΙΚΟ ΛΟΓΙΣΤΙΚΟ ΣΧΕΔΙΟ 
(Ε.Γ.Λ.Σ.) 

14 ΕΠΙΠΛΑ ΚΑΙ ΛΟΙΠΟΣ ΕΞΟΠΛΙΣΜΟΣ 

(οι σχετικές δαπάνες των πράξεων που 
προτείνονται προς ένταξη στα Μέτρα 2.1 και 
2.3 δεν θα πρέπει να συμπεριλαμβάνονται σε 
ΔΕ του Μέτρου 2.2 και δεν πρέπει να 
υπερβαίνουν το 5% του προϋπολογισμού 
του Έργου) 

16.17 ΑΠΟΚΤΗΣΗ ΛΟΓΙΣΜΙΚΩΝ ΠΑΚΕΤΩΝ 
(ομοίως, οι σχετικές δαπάνες δεν 
συμπεριλαμβάνονται σε ΤΔΕτου Μέτρου 
2.2 και δεν υπερβαίνουντα 5.000 ΕΥΡΩ) 

60 ΑΜΟΙΒΕΣ ΚΑΙ ΕΞΟΔΑ ΠΡΟΣΩΠΙΚΟΥ 

60.00 ΑΜΟΙΒΕΣ ΕΜΜΙΣΘΟΥ ΠΡΟΣΩΠΙΚΟΥ 

60.03 ΕΡΓΟΔΟΤΙΚΕΣ ΕΙΣΦΟΡΕΣ ΚΑΙ 

ΕΠΙΒΑΡΥΝΣΕΙΣ ΕΜΜΙΣΘΟΥ ΠΡΟΣΩΠΙΚΟΥ 
60.03.00 ΕΡΓΟΔΟΤΙΚΕΣ ΕΙΣΦΟΡΕΣ ΙΚΑ 

61 

61.00 ΑΜΟΙΒΕΣ ΚΑΙ ΕΞΟΔΑ ΤΡΙΤΩΝ 

62 ΠΑΡΟΧΕΣ ΤΡΙΤΩΝ 
62.03.00 ΤΗΛΕΦΩΝIΚΑ-ΤΗΛΕΓΡΑΦΙΚΑ 
62.03.01 ΤΕΛΕΞ-ΦΑΞ 

62.03.02 ΤΑΧΥΔΡΟΜΙΚΑ ΕΞΟΔΑ 

62.03.03 ΔΙΑΦΟΡΑ ΕΞΟΔΑ ΤΗΛΕΠΙΚΟΙΝΩΝΙΩΝ 

62.04 ΕΝΟΙΚΙΑ 

62.04.01 ΕΝΟΙΚΙΑ ΚΤΙΡΙΩΝ-ΤΕΧΝΙΚΩΝ ΕΡΓΩΝ 
62.04.06 ΕΝΟΙΚΙΑ ΛΟΙΠΟΥ ΕΞΟΠΛΙΣΜΟΥ 
62.04.20 ΕΝΟΙΚΙΑΣΗ ΜΙΣΘΩΣΗΣ (Ι_ΕΑ8ΙΝ<3) 

ΜΗΧΑΝΗΜΑΤΩΝ ΚΙΝΗΤΟΥ ΕΞΟΠΛΙΣΜΟΥ 
62.04.21 ΕΝΟΙΚΙΑ ΜΙΣΘΩΣΗΣ (ΙΈΑ3ΙΝΘ) ΛΟΙΠΑ 
62.07 ΕΠΙΣΚΕΥΕΣ-ΣΥΝΤΗΡΗΣΕΙΣ 
62.98 ΛΟΙΠΕΣ ΠΑΡΟΧΕΣ ΤΡΙΤΩΝ 
62.98.00 ΗΛΕΚΤΡΙΚΟ ΡΕΥΜΑ 
62.98.01 ΦΩΤΑΕΡΙΟ 
62.98.02 ΥΔΡΕΥΣΗ 

63 ΦΟΡΟΙ-ΤΕΛΗ 

64 ΔΙΑΦΟΡΑ ΕΞΟΔΑ 
64.00 ΕΞΟΔΑ ΜΕΤΑΦΟΡΩΝ 

64.00.01 ΕΞΟΔΑ ΜΕΤΑΦΟΡΩΝ ΠΡΟΣΩΠΙΚΟΥ 
ΜΕ ΜΕΤΑΦΟΡΙΚΑ ΜΕΣΑ ΤΡΙΤΩΝ 
64.02 ΕΞΟΔΑ ΠΡΟΒΟΛΗΣ ΚΑΙ ΔΙΑΦΗΜΙΣΗΣ 
64.02.00 ΔΙΑΦΗΜΙΣΕΙΣ ΑΠΟ ΤΟΝ ΤΥΠΟ 
64.02.01 ΔΙΑΦΗΜΙΣΕΙΣ ΑΠΟ ΤΟ ΡΑΔΙΟΦΩΝΟ - 
ΤΗΛΕΟΡΑΣΗ 

64.02.05 ΕΞΟΔΑ ΣΥΝΕΔΡΙΩΝ-ΔΕΞΙΩΣΕΩΝ & 
ΠΑΡΕΜΦΕΡΩΝ ΕΚΔΗΛΩΣΕΩΝ 
64.02.05 ΕΞΟΔΑ ΥΠΟΔΟΧΗΣ & ΦΙΛΟΞΕΝΙΑΣ 
(δαπάνες διαμονής-διατροφής). 

Το άθροισμα των δαπανών των κωδικών 
64.02.05 & 64.02.06 δεν θα πρέπει να 

υπερβαίνει το 2% του συνολικού 
προϋπολογισμού του Έργου. 

64.05.00 ΣΥΝΔΡΟΜΕΣ ΣΕ ΠΕΡΙΟΔΙΚΑ ΚΑΙ 

ΕΦΗΜΕΡΙΔΕΣ (δεν μπορούν να υπερβαίνουν 
τα 600 ΕΥΡΩ ετησίως) 

64.07 ΕΝΤΥΠΗ ΚΑΙ ΓΡΑΦΙΚΗ ΥΛΗ 
64.07.00 ΕΝΤΥΠΑ 

64.07.01 ΥΛΙΚΑ ΠΟΛΛΑΠΛΩΝ ΕΚΤΥΠΩΣΕΩΝ 
64.07.02 ΕΞΟΔΑ ΠΟΛΛΑΠΛΩΝ ΕΚΤΥΠΩΣΕΩΝ 
64.07.03 ΓΡΑΦΙΚΗ ΥΛΗ ΚΑΙ ΛΟΙΠΑ ΥΛΙΚΑ ΓΡΑΦΕΙΩΝ 
64.07.90 ΑΓΟΡΕΣ ΒΙΒΛΙΩΝ 
64.08 ΥΛΙΚΑ ΑΜΕΣΗΣ ΑΝΑΛΩΣΗΣ 
64.08.00 ΚΑΥΣΙΜΑ ΚΑΙ ΛΟΙΠΑ ΥΛΙΚΑ ΘΕΡΜΑΝΣΗΣ 
64.08.01 ΥΛΙΚΑ ΚΑΘΑΡΙΟΤΗΤΑΣ 
64.08.02 ΥΛΙΚΑ ΦΑΡΜΑΚΕΙΟΥ 
64.08.99 ΛΟΙΠΑ ΥΛΙΚΑ ΑΜΕΣΗΣ ΑΝΑΛΩΣΗΣ 
64.09.01 ΕΞΟΔΑ ΔΗΜΟΣΙΕΥΣΗΣ ΑΓΓΕΛΙΩΝ ΚΑΙ 
ΑΝΑΚΟΙΝΩΣΕΩΝ 
64.98 ΔΙΑΦΟΡΑ ΕΞΟΔΑ 
64.98.00 ΚΟΙΝΟΧΡΗΣΤΕΣ ΔΑΠΑΝΕΣ 
64.98.04 ΕΞΟΔΑ ΛΟΙΠΩΝ ΕΛΕΥΘΕΡΩΝ 
ΕΠΑΓΓΕΛΜΑΤΙΩΝ 

64.98.05 ΕΞΟΔΑ ΔΙΑΦΟΡΩΝ ΤΡΙΤΩΝ 

4. ΓΕΝΙΚΟΙ ΟΡΟΙ ΕΠΙΛΕΞΙΜΟΤΗΤΑΣ ΤΩΝ ΔΑΠΑΝΩΝ 

4.1 Η επιλεξιμότητα των δαπανών ξεκινά από την ημερο¬ 
μηνία της απόφασης ένταξης της Δομής αλλά κατά μέγιστο 
τέσσερις (4) μήνες πριν την έναρξη λειτουργίας της δομής 
(εγκατάσταση ασθενών). Το σύνολο των νομικών υποχρεώ¬ 
σεων θα πρέπει να έχει αναληφθεί έως την έναρξη λειτουρ¬ 
γίας των Δομών αντίστοιχα. Νομική υποχρέωση θεωρείται: 

• Η απόφαση του Δ.Σ. του Τελικού Δικαιούχου ότι δε¬ 
σμεύεται να υλοποιήσει το έργο. 

• Η υπογραφή σύμβασης με το απαραίτητο για τη λει¬ 
τουργία της Δομής προσωπικό. 

• Τα μισθωτήρια συμβόλαια ακινήτων ή το παραχωρητή¬ 
ριο χρήσης των ακινήτων (θεωρημένα από τη ΔΟΥ). 

4.2 Η δέκα οκτάμηνη (18μηνη) διάρκεια της επιλεξιμότη- 
τας των δαπανών επιμερίζεται στις επιμέρους κατηγορίες 
δαπανών. 

4.3 Η τακτοποίηση των ανειλημμένων υποχρεώσεων πρέ¬ 
πει να γίνει εντός 4 μηνών από την λήξη της τελευταίας νο¬ 
μικής υποχρέωσης. 

5. ΤΗΡΗΣΗ ΑΡΧΕΙΩΝ ΤΗΣ ΠΡΑΞΗΣ ΕΙΔΙΚΑ ΓΙΑ ΘΕΜΑΤΑ 
ΔΑΠΑΝΩΝ 

5.1. Η σύμφωνη με το παρόν Σύστημα Διαχείρισης εφαρ¬ 
μογή κάθε Πράξης καθώς και η νόμιμη καταβολή δαπανών 
αποδεικνύονται με δικαιολογητικά που τηρούνται σε ειδικό 
Φάκελο του Τελικού Δικαιούχου κατά κατηγορίες δαπανών, 
έγκυρα αντίγραφα/καταστάσεις των οποίων, αποστέλλο- 
νται στη Διαχειριστική Αρχή μετά Μηνιαία Δελτία Δήλωσης 
Δαπανών. 

Οι λογιστικές καταχωρήσεις στα βιβλία του Τελικού Δικαι¬ 
ούχου πρέπει να παρέχουν πλήρη, ακριβή και διακριτή εικόνα 
των λογιστικών στοιχείων της πράξης, σε διακριτή λογιστική 
μερίδα για το έργο. Οι φορείς του Δημοσίου που δεν εφαρ¬ 
μόζουν λογιστικό σύστημα σύμφωνο με τον ΚΒΣ μπορούν να 
χρησιμοποιούν κατάλληλο Μηχανογραφικό Σύστημα που να 
τηρείτο πρότυπο βιβλίο αναλυτικής καταγραφής χρηματοοι¬ 
κονομικών ενεργειών πράξης (ΒΑΚΧΕΠ). 

Ο Τελικός Δικαιούχος υποχρεούται να τηρήσει τον εν λό¬ 
γω Φάκελο επί τρία τουλάχιστον έτη, μετά την τελευταία 
πληρωμή από την Επιτροπή του τελικού υπολοίπου του Επι¬ 
χειρησιακού Προγράμματος. 

Κάθε πρωτότυπο παραστατικό που σχετίζεται με τις επι¬ 
λέξιμες από το Μέτρο δαπάνες σφραγίζεται με ειδική σφρα¬ 
γίδα και υπογράφεται από τον αρμόδιο για την οικονομική 
λειτουργία, του Τελικού Δικαιούχου. Στην σφραγίδα ανα- 
φέρεται και το ποσοστό του παραστατικού που σχετίζεται 
με την Πράξη. 


5.2. Η τήρηση των παραστατικών και άλλων νομιμοποιητι¬ 
κών εγγράφων κατηγοριοποιείται ως εξής: 

• ΔΙΚΑΙΟΛΟΓΗΤΙΚΑ ΓΙΑΤΙΣΔΑΠΑΝΕΣ ΛΕΙΤΟΥΡΓΙΑΣ ΣΥΓ- 
ΧΡΗΜΑΤΟΔΟΤΟΥΜΕΝΕΣ ΑΠΟ ΤΟ ΕΚΤ 

Α. Δαπάνες απασχόλησης προσωπικού 

1. Η προκήρυξη για την πρόσληψη του επιστημονικού, δι¬ 
οικητικού και βοηθητικού προσωπικού και ο οριστικός πίνα¬ 
κας επιλογής των απασχολουμένων στη δράση. 

2. Τα υποβληθέντα πιστοποιητικά σπουδών, επαγγελμα¬ 
τικής εμπειρίας και βιογραφικά σημειώματα των απασχο¬ 
λουμένων. 

3. Οι συμβάσεις μεταξύ δικαιούχου φορέα και απασχο¬ 
λουμένων, στις οποίες θα καθορίζεται το περιεχόμενο της 
εργασίας τους και το οποίο θα πρέπει να σχετίζεται με τις 
αντίστοιχες ειδικότητες και τις ανάγκες των χρηστών. 

4. Οι μηνιαίες καταστάσεις μισθοδοσίας ΙΚΑ (θεωρημένες 
από το αρμόδιο υποκατάστημα ΙΚΑ), όταν πρόκειται για 
ΝΠΙΔ και, αντίστοιχες καταστάσεις όταν πρόκειται για 
ΝΠΔΔ, θεωρημένες από την αρμόδια Διεύθυνση ή Προϊ- 
σταμένη Αρχή. 

5. Τααντίγραφαπληρωμήςτων ενσήμων ΙΚΑ ή/και των ει¬ 
σφορών σε άλλα ταμεία. 

6. Οι αποδείξεις είσπραξης των αποδοχών των απασχο¬ 
λουμένων. 

7. Η ονομαστική κατάσταση των απασχολουμένων στη 
δράση, με αναγραφή του αριθμού φορολογικού μητρώου 
τους (Α.Φ.Μ.) 

8. Αντίγραφα των ενταλμάτων ή/και αποδείξεων πληρω¬ 
μής (που εκδίδονται για όλες τις πληρωμές), τα οποία φέ¬ 
ρουν την πρωτότυπη υπογραφή του δικαιούχου και συνο¬ 
δεύονται από αποδείξεις είσπραξης. Στις περιπτώσεις πα¬ 
ροχής υπηρεσιών από τρίτους, είναι απαραίτητες και οι 
αντίστοιχες συμβάσεις. 

9. Δηλώσεις καταβολής του φόρου εισοδήματος. 

Β. Δαπάνες αναλωσίμων υλικών, συντήρησης εξοπλι¬ 
σμού, μίσθωσης και συντήρησης χώρων 

1. Τα εξοφλημένα τιμολόγια και δελτία αποστολής των 
αναλωσίμων. 

2. Οι αποδείξεις πληρωμής των ενοικίων και τα μισθωτή¬ 
ρια συμβόλαια αυτών, θεωρημένα από την αρμόδια ΔΟΥ, ή 
τα παραχωρητήρια χρήσης των ακινήτων, με χρόνο λήξης 
μετά την πάροδο εξαετίας. 

3. Τα εξοφλημένα τιμολόγια ή αποδείξεις Παροχής Υπη¬ 
ρεσιών και οι αντίστοιχες αποδείξεις πληρωμής και είσπρα¬ 
ξης, που αφορούν στη συντήρηση του εξοπλισμού και των 
χώρων. 

4. Τα τιμολόγια και τα δελτία αποστολής και επιστροφής 
στις περιπτώσεις ενοικίασης εξοπλισμού. 

Γ. Λοιπές λειτουργικές δαπάνες 

1. Οι λογαριασμοί Γ ενικών Εξόδων (ύδρευσης, ΔΕΗ, ΟΤΕ 
κ.λπ.), τιμολόγια αγοράς καυσίμων ή αποδείξεις πληρωμής 
κοινοχρήστων, ταχυδρομικών εξόδων κ.λπ. 

2. Τα εξοφλημένα τιμολόγια αγορών ή παροχής υπηρε¬ 
σιών που αφορούν σε δαπάνες προβολής, δημοσιότητας 
και εκδηλώσεων, με πλήρη και αναλυτική περιγραφή των 
ενεργειών προβολής και δημοσιότητας και τιμολογημένη 
ανά είδος ενέργειας. Τα παραπάνω τιμολόγια θα παρέχουν 
αναλυτικές πληροφορίες για κάθε παροχή υπηρεσιών. 

3. Παραστατικά μικρού ταμείου: καταστάσεις δαπανών, 
εξοδολόγια κ.λπ. 

Σε περίπτωση μη ύπαρξης των προβλεπομένων δικαιολο- 
γητικών και παραστατικών, οι ανωτέρω πληρωμές δεν θεω¬ 
ρούνται νομίμως καταβληθείσες και ως εκ τούτου περικό¬ 
πτονται από το Πρόγραμμα ως μη επιλέξιμες . 

Σε όλες τις παραπάνω κατηγορίες δαπανών απαιτούνται 
τα εκάστοτε κατά περίπτωση νόμιμα παραστατικά (που 
προβλέπει ο ΚΒΣ και τα όσα προβλέπονται από τους ισχύο- 
ντες φορολογικούς νόμους) που να αναφέρονται στην 
εγκεκριμένη δράση (ο τίτλος της δράσης και ο κωδικός 

αριθμός ΟΠΣ πρέπει να αναγράφεται οτο αντίστοιχο παρα¬ 
στατικό). 

Κάθε υποβολή μηνιαίων δελτίων δαπανών συνοδεύεται 
από πίνακα τιμολογίων και άλλων εξόδων σύμφωνα με τις 
οδηγίες της Διαχειριστικής Αρχής. 

ΑΡΘΡΟ 8 

ΥΠΟΧΡΕΩΣΕΙΣ ΤΟΥ ΤΕΛΙΚΟΥ ΔΙΚΑΙΟΥΧΟΥ 

Οι υποχρεώσεις των Τελικών Δικαιούχων κάθε Πράξης 
ορίζονται στην εκάστοτε απόφαση ένταξης της πράξης 
σύμφωνα με την 18527/ΓΔΑΠΠΠΔΕ 156/7.6.2001 απόφαση 
ΥΠΕΘΟ (ΦΕΚ 758/τ.Β/15.6.2001). 

ΑΡΘΡΟ 9 

ΧΡΗΜΑΤΟΔΟΤΗΣΗ 

10.1. Η χρηματοδότηση των Πράξεων που πρόκειται να 
ενταχθούν στην παρούσα πρόσκληση προέρχεται από Κοι¬ 
νοτικούς και Εθνικούς Πόρους και αποτελεί εξ' ολοκλήρου 
Δημόσια Δαπάνη. 

Ειδικότερα, συγχρηματοδοτείται από το Ευρωπαϊκό Κοι¬ 
νωνικό Ταμείο (Ε.Κ.Τ.) κατά 75% σε ότι αφορά τις δαπάνες 
λειτουργίας των δομών. Η αναλογούσα Εθνική Συμμετοχή 
καθώς και η αντίστοιχη συνδρομή του Ε.Κ.Τ. θα καλυφθεί 
από το Πρόγραμμα Δημοσίων Επενδύσεων (Σ.Α.Ε του 
ΠΔΕ.). Οισχετικές εισροές των πόρων του Ε.Κ.Τ. θα αποτε¬ 
λόσουν έσοδα του Προγράμματος Δημοσίων Επενδύσεων 
και θα εκταμιεύονται σύμφωνα με την προβλεπόμενη διαδι¬ 
κασία. 

Οι τυχόν υπερβάσεις των εγκεκριμένων κονδυλίων, όπως 
αναφέρεται στις εγκριτικές αποφάσεις δεν χρηματοδοτού¬ 
νται. 

Ρητά ορίζεται ότι η υλοποίηση της κάθε δράσης, καθώς 
και όλα τα δικαιώματα και οι υποχρεώσεις που απορρέουν 
από τα εγκριτικά έγγραφα δεν μεταβιβάζονται, ούτε εκχω¬ 
ρούνται σε οποιονδήποτε τρίτο φορέα. 

10.2. Ροή χρηματοδότησης: 

1.0 Τελικός Δικαιούχος υποχρεούται να τηρεί ξεχωριστό 
τραπεζικό λογαριασμό, αποκλειστικά για την επιχορήγηση, 
από τον οποίο θα αποδεικνύονται οι εισροές και εκροές της 
δράσης. 

2. Η ροή της χρηματοδότησης προςτονΤελικό Δικαιούχο 
προϋποθέτει την υποβολή των σχετικών εγγράφων αιτημά¬ 
των συνοδευόμενων από τα μηνιαία δελτία δαπανών όπως 
εκάστοτε καθορίζονται από την αρμόδια Διαχειριστική Αρ¬ 
χή- 

3. Ειδικότερα, η ροή της χρηματοδότησης προς τους Τε¬ 
λικούς Δικαιούχους πραγματοποιείται ως εξής: 

• Εκταμίευση επιχορήγησης μέχρι 20% του εγκεκριμέ¬ 
νου προϋπολογισμού της πράξης με την υποβολή της από¬ 
φασης εκτέλεσης του έργου/υποέργου με ίδια μέσα (αυτε¬ 
πιστασία). 

• Οι υπόλοιπες δόσεις μπορούν να καταβάλλονται μέχρι 
ποσοστού 30% του συνολικού προϋπολογισμού του Έργου 
και μέχρι συμπλήρωσης του 90% του συνολικού προϋπολο¬ 
γισμού, με την προϋπόθεση ότι η διαφορά (άθροισμα των 
καταβληθεισών δόσεων μείον δηλωθείσες δαπάνες) είναι 
μικρότερη του 8% του συνολικού προϋπολογισμού του Έρ¬ 
γου. 

Τα παραπάνω ποσά μπορούν να διαφοροποιούνται κατά 
περίπτωση από την Διαχειριστική Αρχή σε συνδυασμό με 
τον έλεγχο των Μηνιαίων Δελτίων Δαπανών. 

• Το υπόλοιπο 10% του εγκεκριμένου προϋπολογισμού 
του Έργου, καταβάλλεται με την κατάθεση από τον Τελικό 
Δικαιούχο της Αίτησης Αποπληρωμής του Έργου, η οποία 
πρέπει να συνοδεύεται από Έκθεση του Επιστημονικού 
Υπεύθυνου για τα αποτελέσματα της Δράσης, καθώς και 
από Έκθεση εσωτερικής αξιολόγησης. 

• Οι τόκοι των τραπεζικών λογαριασμών δεν προσαυξά¬ 
νουν τον προϋπολογισμό της πράξης. 


ΑΡΘΡΟ 10 
ΕΛΕΓΧΟΣ 

1. Προκειμένου να διασφαλιστεί η αποτελεσματικότητα 
και η ορθή εφαρμογή των Πράξεων της παρούσας τα αρ¬ 
μόδια, σύμφωνα με το θεσμικό πλαίσιο που διέπειτο ΓΚΠΣ, 
όργανα, λαμβάνουν τα αναγκαία μέτρα με σκοπό : 

Α. Την τήρηση των εθνικών και κοινοτικών διατάξεων 

Β. Την ορθή υλοποίηση 

Γ. Την επιλεξιμότητα των δαπανών και την αιτιολόγησή 
τους 

Δ. Την πρόληψη ή την διαπίστωση τυχόν παραβάσεων και 
την επιβολή κυρώσεων 

Ε. Την ανάκτηση τυχόν αχρεωστήτως καταβληθέντων κε¬ 
φαλαίων μετά τη διαπίστωση σχετικής παράβασης. 

Στ. Την εξασφάλιση επαρκούς διαδρομής ελέγχου. 

2. Επίπεδο και είδος ελέγχου και αρμόδια όργανα 

• Πρωτοβάθμιος έλεγχος ο οποίος διενεργείται από την 
Διαχειριστική Αρχή κάθε Ε.Π. 

• Δευτεροβάθμιος Έλεγχος που διενεργείται από την Αρ¬ 
χή Πληρωμής του ΚΠΣ. 

• Εξωτερικός δημοσιονομικός έλεγχος ο οποίος διενερ- 
γείται από την Επιτροπή Δημοσιονομικού Ελέγχου (ΕΔΕΑ). 

Ο Έλεγχος συνίσταται στην εξέταση της ποιότητας του 
παρεχόμενου έργου και στην ορθή οικονομική διαχείριση 
σύμφωνα με τις ισχύουσες κοινοτικές και εθνικές διατάξεις. 

Επίσης ελέγχεται: 

1. ο σεβασμός των στόχων των συγκεκριμένων Μέτρων 
του Επιχειρησιακού Προγράμματος «Υγεία-Πρόνοια» 2000- 
2006. 

2. η εναρμόνιση της δράσης με τους στόχους του Κοινο¬ 
τικού Πλαισίου Στήριξης και με τις διατάξεις των Κανονι¬ 
σμών των σχετικών με την αποστολή των διαρθρωτικών τα¬ 
μείων. 

3. η καλή δημοσιονομική διαχείριση, η οποία μεταξύ άλ¬ 
λων περιλαμβάνει την δικαιολόγηση και την λογιστική κατα¬ 
γραφή των δαπανών, την τήρηση των φορολογικών νόμων 
και την διαχείριση σύμφωνα με τις αρχές της διαφάνειας, 
της οικονομίας και της χρηστής δημοσιονομικής διαχείρι¬ 
σης. 

3. Έλεγχος από την Διαχειριστική Αρχή του Επιχειρησια¬ 
κού Προγράμματος «Υγεία-Πρόνοια» 2000-2006. 

Η Διαχειριστική Αρχή του Επιχειρησιακού Προγράμματος 
«Υγεία-Πρόνοια» 2000-2006 ασκεί έλεγχο σε όλα τα στάδια 
από την προετοιμασία μέχρι την ολοκλήρωση της Πράξης, 
όπως αναλυτικάπεριγράφεται οτο άρθρο 6του Ν. 2860/2000 
και την Κ.Υ.Α. μεαριθμ. ΔΥ1α/οικ.23125(ΦΕΚ 13/Β/13.1.2001) 
που αφορά στη σύσταση και λειτουργία της Διαχειριστικής 
Αρχής του Επιχειρησιακού Προγράμματος. 

Στάδια Ελέγχου 

• Προληπτικός έλεγχος: διενεργείταιπριντην έναρξη της 
υλοποίησης της Πράξης, κατά το στάδιο της προετοιμα¬ 
σίας εκτέλεσης και ελέγχεται η ικανότητα του Τελικού Δι¬ 
καιούχου να υλοποιεί την Πράξη. 

• Έλεγχος κατά την εκτέλεση της Πράξης : διενεργείται 
κατά τη διάρκεια υλοποίησης των Πράξεων μέσω του Ολο¬ 
κληρωμένου Πληροφοριακού Συστήματος («ΕΡΓΟΡΑΜΑ») 
αλλά και με δυνατότητα επιτόπιων ελέγχων. Αφορά σε έλεγ¬ 
χο που διενεργεί η Διαχειριστική Αρχή προς τους Τελικούς 
Δικαιούχους των Πράξεων. Συγκεκριμένα ελέγχονται η νο¬ 
μιμότητα και η κανονικότητα των δαπανών, η τήρηση των 
διαδικασιών, η αξιοπιστία των πληροφοριών και των οικο¬ 
νομικών στοιχείων που δηλώνονται από τον Τελικό Δικαιού¬ 
χο, οτο πλαίσιο των μηνιαίων και τριμηνιαίων δελτίων παρα¬ 
κολούθησης, η τήρηση των δεσμεύσεων που έχει αναλάβει 
ο Τελικός Δικαιούχος κατά την ένταξη της Πράξης στο Επι¬ 
χειρησιακό Πρόγραμμα και η τήρηση των κανόνων δημο¬ 
σιότητας. 

• Έλεγχος με την ολοκλήρωση της Πράξης: διενεργείται 
μετά τη γνωστοποίηση της ολοκλήρωσης της Πράξης από 

τον Τελικό Δικαιούχο, είναι επιτόπιος και αφορά στο φυσικό 
αντικείμενο και στο λειτουργικό αποτέλεσμα της Πράξης. 
Ως αποτέλεσμα του Ελέγχου συντάσσεται από την Διαχει¬ 
ριστική Αρχή βεβαίωση τήρησηςτων υποχρεώσεων του Τε¬ 
λικού Δικαιούχου 

Κάθε Πράξη γίνεται αντικείμενο επιτόπιου ελέγχου του¬ 
λάχιστο μια φορά, κατά την υλοποίησή της και μετά την 
ολοκλήρωση της. 

Δειγματοληπτικοί έλεγχοι πραγματοποιούνται στους Τε¬ 
λικούς Δικαιούχους σε άλατα στάδια υλοποίησης των Πρά¬ 
ξεων. Για την επιλογή του κατάλληλου δείγματος Πράξεων 
που θα ελεγχθούν, λαμβάνονται υπόψη η μορφή δράσης 
του Τελικού Δικαιούχου, η φύση της Πράξης που υλοποιεί, 
οι ωφελούμενοι από αυτήν, η ύπαρξη εσωτερικού συστή¬ 
ματος ελέγχου, ενδεχόμενοι προηγούμενοι έλεγχοι και τα 
σχετικά πορίσματα αυτών. 

Γ ια κάθε διενεργούμενο έλεγχο συντάσσεται Έκθεση, 
ενώ τα πορίσματα της καταχωρούνται στο ΟΠΣ και κοινο¬ 
ποιούνται στην Αρχή Πληρωμής, στην Ευρωπαϊκή Επιτρο¬ 
πή, στην Επιτροπή Δημοσιονομικού Ελέγχου και στον Τελι¬ 
κό Δικαιούχο. 

Στις περιπτώσεις που υπάρχουν βάσιμες ενδείξεις για την 
ύπαρξη παρατυπιών, αναστέλλεται η χρηματοδότηση, η 
Διαχειριστική Αρχή προβαίνει στη διενέργεια έκτακτου 
ελέγχου, στην έκδοση σχετικού πορίσματος. Η διαδικασία 
ολοκληρώνεται μέχρι το οριστικό κλείσιμο του θέματος 
όπως προβλέπεται στο άρθρο 6 του Ν. 2860/2000 

4. Διαδρομή του Ελέγχου 

Επισημαίνεται επίσης ότι ο έλεγχος που διενεργείται από 
την Διαχειριστική Αρχή πρέπει να ανταποκρίνεται στην 
απαιτούμενη από το άρθρο 7 του Κανονισμού 438/2001, 
επαρκή διαδρομή ελέγχου, όπως ενδεικτικά περιγράφεται 
στο παράρτημα 1 αυτού. 

Ειδικότερα, για να είναι επαρκής η διαδρομή ελέγχου 
πρέπει να επιτυγχάνεται η επαλήθευση της λογιστικής κα- 
ταχώρησης των δαπανών σε όλα τα επίπεδα των αρμόδιων 
υπηρεσιών, δηλαδή μεταξύ της Διαχειριστικής Αρχής και 
του Τελικού Δικαιούχου. Επίσης πρέπει να επαληθεύεται η 
χορήγηση και η μεταφορά των διαθέσιμων κοινοτικών και 
εθνικών κονδυλίων. 

Συγκεκριμένα: 

• Οι λογιστικές καταχωρήσεις πρέπει να παρέχουν αναλυ¬ 
τικές πληροφορίες για τις δαπάνες που πραγματοποίησαν οι 
Τελικοί Δικαιούχοι και γι' αυτό πρέπει να περιλαμβάνουν την 
ημερομηνία καταχώρησης το ποσό κάθε κονδυλίου της δα¬ 
πάνης, τον προσδιορισμό των δικαιολογητικών εγγράφων και 
την ημερομηνία και μέθοδο της πληρωμής, ακόμη πρέπει να 
επισυνάπτονται τα αναγκαία αποδεικτικά στοιχεία (τιμολό¬ 
για). 

Την υποχρέωση αυτή την έχουν και οι δημόσιοι φορείς ή 
οργανισμοί ή εταιρείες που επιτελούντις Πράξεις όταν δεν 
είναι οι τελικοί αποδέκτες της χρηματοδότησης. 

• Σε περιπτώσεις δαπανών που αφορούν μόνο εν μέρει τη 
συγχρηματοδοτούμενη απάτην Κοινότητα πράξη, καταδει¬ 
κνύεται η ακρίβεια κατανομής του ποσού μεταξύ της συγ- 
χρηματοδοτούμενης και των άλλων πράξεων. Παρόμοια αι¬ 
τιολόγηση πρέπει να υπάρχει και για τα είδη δαπανών τα 
οποία θεωρούνται ως επιλέξιμα εντός ορίων ή αναλογικώς 
προς άλλες δαπάνες. 

• Οι τεχνικές προδιαγραφές και το χρηματοδοτικό σχέ¬ 
διο της παρέμβασης, οι εκθέσεις προόδου, τα έγγραφα που 


αφορούν την έγκριση επιχορήγησης, τις διαδικασίες δημο- 
πράτησης και σύναψης της σύμβασης και οι εκθέσεις σχε¬ 
τικά με επιθεωρήσεις των συγχρηματοδοτούμενων από τις 
πράξεις προϊόντων και υπηρεσιών τηρούνται επίσης διαθέ¬ 
σιμα οτο κατάλληλο επίπεδο διαχείρισης. 

• Στις περιπτώσεις τελικών δικαιούχων που δίνουν απευ¬ 
θείας αναφορά στην αρχή πληρωμής, οι λεπτομερείς δη¬ 
λώσεις δαπανών συνιστούντα δικαιολογητικά έγγραφα των 
λογιστικών καταχωρήσεωντης αρχής πληρωμής η οποία εί¬ 
ναι αρμόδια για την σύνταξη του καταλόγου των συγχρη¬ 
ματοδοτούμενων πράξεων. 

• Σε περιπτώσεις ηλεκτρονικής διαβίβασης λογιστικών 
δεδομένων, όλες οι οικείες αρχές και φορείς λαμβάνουν 
επαρκείς πληροφορίες από το χαμηλότερο επίπεδο για να 
δικαιολογήσουν τις λογιστικές εγγραφές και τα ποσά που 
αναφέρουν σε υψηλότερο επίπεδο, διασφαλίζοντας έτσι 
μια ικανοποιητική διαδρομή ελέγχου από τα συνολικά ποσά 
που πιστοποιούνται στην επιτροπή μέχρι τα μεμονωμένα 
κονδύλια των δαπανών και τα δικαιολογητικά έγγραφα στο 
επίπεδο του τελικού δικαιούχου και των τελικών αναδοχών 
των έργων που υλοποιούν τις πράξεις. 

5. Η τήρηση από τους φορείς των δεσμεύσεων που έχουν 
αναλάβει, καθώς και των στοιχείων και διαδικασιών που 
απορρέουν από το ισχύον νομικό πλαίσιο, είναι υποχρεωτι¬ 
κή. 

Η μη τήρηση ή η ελλιπής τήρηση αυτών μπορεί να επιφέ¬ 
ρει την περικοπή δαπανών ή ακόμα και την ακύρωση των 
δράσεων και την επιστροφή τυχόν εισπραχθέντων χρηματι¬ 
κών ποσών ως παρανόμως ή αχρεωστήτως καταβληθέ- 
ντων. 

Στις περιπτώσεις αυτές με το πόρισμα του ελέγχου κοινο¬ 
ποιείται στον ελεγχόμενο φορέα και απόσπασμα της έκθεσης 
και εφαρμόζονται οι διατάξεις της Κ.Υ.Α. 2007892/461/98 
«Ανάκτηση αχρεωστήτως καταβληθέντων ποσών από εθνι¬ 
κούς πόρους ή πόρους της Ευρωπαϊκής Ένωσης οτα πλαίσια 
της υλοποίησης κοινοτικών πολιτικών» όπως τροποποιήθηκε 
με την 2/57858/Γ0041/2000 όμοια. 

6. Επισημαίνεται ότι όλοι οι εμπλεκόμενοι φορείς στην 
διαχείριση και υλοποίηση των έργων και υποέργων υπο- 
χρεούνται επί τρία έτη μετά την τελευταία πληρωμή απάτην 
Επιτροπή του τελικού υπολοίπου του Προγράμματος να τη¬ 
ρούν ατη διάθεση των ελεγκτικών αρχών και οργάνων όλα 
τα δικαιολογητικά έγγραφα (είτε τα πρωτότυπα έγγραφα 
είτε αντίγραφα για τα οποία βεβαιώνεται ότι είναι σύμφωνα 
με τα πρωτότυπα σε κοινώς αποδεκτά υποθέματα δεδομέ¬ 
νων) τα σχετικά με τις δαπάνες που αφορούν τη συγκεκρι¬ 
μένη παρέμβαση. 

ΑΡΘΡΟ 11 
ΤΕΛΙΚΕΣ ΔΙΑΤΑΞΕΙΣ 

Η παρούσα Υπουργική απόφαση ισχύει από την δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 2 Νοεμβρίου 2002 

